**Submăsura 9.1a**

**„Înființarea grupurilor de producători în sectorul pomicol”**

În perioada **30 iunie – 30 septembrie 2020** Agenția pentru Finanțarea Investițiilor Rurale (AFIR) lansează prima sesiune din 2020 de depunere a Cererilor de finanţare pentru submăsura 9.1a „Înființarea grupurilor de producători în sectorul pomicol” din Programul Național de Dezvoltare Rurală 2014 – 2020 (PNDR 2020).

**Solicitanți eligibili**

Solicitanţii eligibili sunt grupurile de producători din sectorul pomicol constituite conform legislației specifice în vigoare, care au ca scop principal valorificarea în comun a produselor agricole, deservesc interesele membrilor prin investițiile prevăzute în proiect, se încadrează în definiția IMM-urilor și care au fost recunoscute oficial de către autoritatea competentă după 1 ianuarie 2014 și înainte de solicitarea sprijinului.

Sunt eligibile și grupurile de producători care au obținut recunoaștere și pentru produse și/sau grupe de produse sprijinite prin submăsura 9.1, dar care au obținut recunoaștere și pentru produse și/sau grupe de produse sprijinite prin submăsura 9.1a. În acest caz sprijinul se va acorda pe baza Valorii Producției Comercializate (VPC) aferente produselor/grupelor de produse sprijinite prin submăsura 9.1a.

**Condiţii minime obligatorii pentru acordarea sprijinului**

* Solicitantul trebuie să se încadreze în categoria beneficiarilor eligibili.
* Solicitantul prezintă un plan de afaceri care trebuie să detalieze activitățile planificate ale grupului.
* Investiţiile prevăzute în planul de afaceri vor fi efectuate în Unitățile Administrativ Teritoriale (UAT) prezente în anexa din Cadrul Național de Implementare aferentă STP, cu excepția celor legate de culturile în sere și solarii și pepinierele.

Pentru submăsura 9.1a anexa aferentă STP nu se aplică în cazul investițiilor destinate culturilor realizate în spații protejate (sere, solarii, tunele joase, macrotunele) și pepinierelor, acestea putând fi realizate pe întreg teritoriul național.

**Tipuri de investiţii şi cheltuieli eligibile**

Submăsura 9.1a are aplicabilitate la nivelul întregului teritoriu al României.

**Cheltuielile eligibile sunt cele** rezultate din înființarea și funcționarea grupurilor de producători din sectorul pomicol, prevăzute în planul de afaceri, necesare pentru atingerea obiectivelor propuse.

**Criteriile de selecţie ale proiectului**

Pentru această submăsură pragul minim este de **10 de puncte** și reprezintă pragul sub care niciun proiect nu poate beneficia de finanţare nerambursabilă.

**Valoarea maximă a fondurilor nerambursabile**

Sprijinul public nerambursabil acordat este de 100% din cuantumul sprijinului, așa cum este calculat mai jos și nu poate să depășească 10% din valoarea producției comercializate (VPC) în primii 5 ani de la recunoastere și suma maximă de 100.000 euro/an.

Sprijinul este forfetar, degresiv, plătit în tranșe anuale, pentru o perioadă care nu poate depăși 5 ani de la data la care grupul de producători a fost recunoscut, acordat în baza unui plan de afaceri.

Sprijinul se va acorda ca procent din valoarea producției comercializate prin intermediul grupului de producători astfel:

• Anul I de la recunoastere - 10 %, fără a depăși suma maxima de 100.000 euro/an;

• Anul II de la recunoastere - 8 %, fără a depăși suma maxima de 100.000 euro/an;

• Anul III de la recunoastere - 6 %, fără a depăși suma maxima de 100.000 euro/an;

• Anul IV de la recunoastere - 5 %, fără a depăși suma maxima de 100.000 euro/an;

• Anul V de la recunoastere - 4 %, fără a depăși suma maxima de 100.000 euro/an.

Sursa: Agenția pentru Finanțarea Investițiilor Rurale (AFIR)